इंदौर. भवानीपुर कॉलोनी में परिवार सहित मंदिर गए कांग्रेस नेत्री के रिश्तेदार के घर में चोर घुस गए। वे लौटे तो लाइट चालू दिखी। शोर मचाने पर आसपास के लोग डंडे लेकर आए और घर में घुस दो चोरों को पकड़कर पुलिस को सौंप दिया। इनके पास से नकदी व जेवरात जब्त किए गए। पुलिस को पता चला कुल चार बदमाश थे।
- अन्नपूर्णा पुलिस के मुताबिक वारदात साड़ी व्यापारी मोहन जायसवाल के यहां हुई, जो कांग्रेस नेत्री अर्चना जायसवाल के रिश्तेदार हैं।
- बुधवार रात वे परिवार के साथ खजराना मंदिर से लौटे तो कमरे की लाइट चालू थी। कुछ लोग भी दिखे। उन्होंने पड़ोसियों को जानकारी दी। डायल-100 पर भी सूचना दी।
- एक जवान मौके पर पहुंचा, मगर चोरों की संख्या ज्यादा होने पर और जवानों को बुलवाया। तब तक पड़ोसी डंडे आदि ले आए तो एक चोर दूसरे कमरे में घुस गया, जबकि दूसरा छत पर चला गया।
- लोगों ने कम्प्यूटर टेबल के नीचे छिपे चोर को पकड़कर जमकर पीटा तो उसने बताया दूसरा साथी छत पर है। तब रहवासी छत पर पहुंचे तो वह कूदने लगा। लोगों ने उसे भी पकड़ लिया।
- एएसपी रूपेश द्विवेदी भी वहां पहुंच गए। पुलिस ने आरोपी सन्नी उर्फ प्रकाश पिता रतनलाल, संदीप पिता गंगाराम चौहान निवासी समाजवाद नगर को गिरफ्तार कर लिया।
hin_Deva bho_Deva hin_Deva hin_Deva hin_Deva hin_Deva